wannaphong/clean_thaiwikipedia huggingface dataset:
# สกุลเพเธีย
สกุลเพเธีย เป็นสกุลของปลาน้ำจืดสกุลหนึ่ง ใช้ชื่อสกุลว่า Pethia ในวงศ์ปลาตะเพียน (Cyprinidae)

คำว่า Pethia มาจากภาษาสิงหลคำว่า pethia หมายถึง สิ่งมีชีวิตเล็ก ๆ เช่น ปลาตะเพียนขนาดเล็ก ๆ Pethiyagoda, R., Meegaskumbura, M. & Maduwage, K. (2012): A synopsis of the South Asian fishes referred to Puntius (Pisces: Cyprinidae).  Ichthyological Exploration of Freshwaters, 23 (1): 69-95. ส่วนใหญ่เป็นปลาที่พบได้ในประเทศอินเดีย รวมถึงพม่า 

มีลักษณะสำคัญ คือ เป็นปลาขนาดเล็กที่มีสีสันสดใส มีก้านครีบแข็งที่ครีบหลัง ที่ขอบด้านท้ายเป็นซี่จักรแข็งแรง ไม่มีหนวดที่ขากรรไกรคู่หน้า ส่วนคู่หลังอาจพบหรือไม่พบแล้วแต่ชนิด ริมฝีปากบาง เกล็ดที่มีท่อเส้นข้างลำตัวอาจไม่พบตลอดแนวเกล็ดด้านข้างจำนวน 19-24 เกล็ด ในบางชนิด ครีบหลังอยู่กึ่งกลางลำตัวล้ำแนวจุดเริ่มต้นของครีบท้อง มักมีจุดกลมรีในแนวยาวบริเวณคอดหาง และแต้มกลมเหนือแนวครีบอกหน้า 67, ตะเพียน Update, "คุยเฟื่องเรื่องปลาไทย" โดย อ.ชัยวุฒิ กรุดพันธุ์ คณะเกษตรศาสตร์ มหาวิทยาลัยอุบลราชธานี. นิตยสาร The FISH MAX ปีที่ 4 ฉบับที่ 55: กุมภาพันธ์ 2014

การจำแนก
มีทั้งหมด 32 ชนิด

 Pethia atra (Linthoingambi & Vishwanath, 2007)
 Pethia aurea Knight, 2013Knight, J.D.M. (2013): Pethia aurea (Teleostei: Cyprinidae), a new species of barb from West Bengal, India, with redescription of P. gelius and P. canius.  Zootaxa, 3700 (1): 173–184.
 Pethia bandula (Kottelat & Pethiyagoda, 1991)
 Pethia conchonius (Hamilton, 1822) 
 Pethia cumingii (Günther, 1868) 
 Pethia didi (Kullander & Fang, 2005)
 Pethia erythromycter (Kullander, 2008)
 Pethia expletiforis Dishima & Vishwanath, 2013Dishma, M. & Vishwanath, W. (2013): A new species of the genus Pethia from Mizoram, northeastern India (Teleostei: Cyprinidae).  Zootaxa, 3736 (1): 82–88.
 Pethia gelius (Hamilton, 1822) 
 Pethia khugae (Linthoingambi & Vishwanath, 2007)
 Pethia macrogramma (Kullander, 2008)
 Pethia manipurensis (Menon, Rema Devi & Vishwanath, 2000)
 Pethia meingangbii (Arunkumar & Tombi Singh, 2003)
 Pethia melanomaculata (Deraniyagala, 1956)
 Pethia muvattupuzhaensis (Jameela Beevi & Ramachandran, 2005)
 Pethia nankyweensis (Kullander, 2008)
 Pethia narayani (Hora, 1937) 
 Pethia nigripinnis (Knight, Rema Devi, Indra & Arunachalam 2012)Knight, J.D.M., Rema Devi, K., Indra, T.J. & Arunachalam, M. (2012):  A new species of barb Puntius nigripinnis (Teleostei: Cyprinidae) from southern Western Ghats, India.   Journal of Threatened Taxa, 4 (3): 2409–2416.
 Pethia nigrofasciata (Günther, 1868) 
 Pethia ornatus (Vishwanath & Laisram, 2004)
 Pethia padamya (Kullander & Britz, 2008) 
 Pethia phutunio (Hamilton, 1822) 
 Pethia pookodensis (Mercy & Eapen, 2007)
 Pethia punctata (Day, 1865)
 Pethia reval (Meegaskumbura, Anjana Silva, Maduwage & Pethiyagoda, 2008)
 Pethia setnai (Chhapgar & Sane, 1992)
 Pethia shalynius (Yazdani & Talukdar, 1975) 
 Pethia stoliczkana (Day, 1871) 
 Pethia thelys (Kullander, 2008)
 Pethia tiantian (Kullander & Fang, 2005)
 Pethia ticto (Hamilton, 1822)
 Pethia yuensis (Arunkumar & Tombi Singh, 2003)
# ปลาตะเพียนทราย
ปลาตะเพียนทราย หรือ ปลาขาวนา ในภาษาอีสาน  ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae) 

มีรูปร่างลักษณะคล้ายกับปลาตะเพียนขาว (Barbonymus gonionotus) ซึ่งเดิมเคยอยู่ในสกุลเดียวกัน แต่ลำตัวป้อมกว่า หัวมีขนาดเล็ก ปากเล็ก มีหนวด 1 คู่ ลำตัวสีเงินเทา ครีบหลังมีประสีคล้ำ ก้านครีบหลังอันใหญ่มีขอบด้านท้ายเรียบ ครีบหางเว้าลึก ก้านครีบหลังอันใหญ่มีขอบด้านท้ายเรียบ ครีบหางเว้าลึก โคนครีบหางมีแต้มสีคล้ำ ในฤดูผสมพันธุ์แก้มจะมีแต้มสีส้มอ่อน

มีขนาดความยาวประมาณ 6-12 เซนติเมตร มีพฤติกรรมรวมฝูงกันเป็นฝูงเล็ก ๆ ตามแหล่งน้ำนิ่งที่มีพรรณไม้น้ำขึ้นหนาแน่น กินอาหารจำพวกแพลงก์ตอน, สัตว์หน้าดินขนาดเล็ก และพืชน้ำ จัดเป็นปลาที่พบชุกชุมตามหนองบึง, ทะเลสาบ, อ่างเก็บน้ำ, ลำห้วย และแม่น้ำต่าง ๆ ในภาคกลาง, ภาคเหนือและภาคอีสานของประเทศไทย ในต่างประเทศพบได้ในลาว, เวียดนาม, มาเลเซีย จนถึงเกาะชวา ในอินโดนีเซีย
# ขั้วคู่แม่เหล็ก
ขั้วคู่แม่เหล็ก (magnetic dipole) เป็นขอบเขตของวงรอบปิดของกระแสไฟฟ้าหรือคู่ของขั้วแม่เหล็กอย่างใดอย่างหนึ่งเป็นขนาดของแหล่งกำเนิดที่จะลดขนาดลงไปเป็นศูนย์ในขณะที่ทำให้การรักษาโมเมนต์แม่เหล็กให้มีค่าคงที่

 หมายเหตุ
# ปลาเชอรี่บาร์บ
ปลาเชอรี่บาร์บ  ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลำตัวเพรียวยาวแบนข้าง พื้นสีลำตัวและครีบต่าง ๆ มีสีชมพูหรือสีชมพูอมแดง ด้านหลังมีสีน้ำตาล กลางลำตัวมีแถบสีคล้ำยาวตั้งแต่ปลายปากจรดโคนหาง บริเวณเหงือกมีสีแดง ปลาตัวผู้มีลำตัวเพรียวยาวกว่าตัวเมีย ลำตัวและครีบมีสีเข้มสดสวยกว่า มีขนาดความยาวเฉลี่ยประมาณ 6 เซนติเมตร

เป็นปลาท้องถิ่นที่มีถิ่นกำเนิดในประเทศศรีลังกา มีความว่องไวปราดเปรียวและมีพฤติกรรมอาศัยอยู่รวมกันเป็นฝูง วางไข่ครั้งละประมาณ 200-300 ฟองตามพืชน้ำ และใช้เวลาฟักประมาณ 2 วัน เช่นเดียวกับปลาชนิดอื่นที่ใกล้เคียงกัน 

เป็นปลาที่นิยมเลี้ยงกันเป็นปลาสวยงาม
# Mary is happy, Mary is happy
Mary is happy, Mary is happy เป็นภาพยนตร์ไทย เขียนบทและกำกับโดยนวพล ธำรงรัตนฤทธิ์ โดยนำเรื่องราวจากทวิตเตอร์ของผู้ใช้ @marylonyMacThai Model “แมรี่ มาโลนี่” ตัวจริงจาก Mary Is Happy, Mary Is Happy  จำนวน 410 ทวีต มาสร้างเป็นภาพยนตร์ นำแสดงโดย พัชชา พูนพิริยะ และชนนิกานต์ เนตรจุ้ย เข้าฉายเมื่อวันที่ 28 พฤศจิกายน พ.ศ. 2556 เฉพาะโรงภาพยนตร์เฮาส์ ลิโด เอสพลานาด ซีนีเพล็กซ์ รัชดาภิเษก เมเจอร์ ซีนีเพล็กซ์ เซ็นทรัลพลาซา เชียงใหม่ แอร์พอร์ต และ อีจีวี เทสโก้ โลตัส เอกซ์ตรา ขอนแก่น

ภาพยนตร์เรื่องนี้ได้รับการเสนอเข้าชิงรางวัลภาพยนตร์แห่งชาติ สุพรรณหงส์ ครั้งที่ 23 จำนวน 10 สาขา และได้รับรางวัล 4 สาขา ได้แก่ นักแสดงนำหญิงยอดเยี่ยม นักแสดงสมทบหญิงยอดเยี่ยม ลำดับภาพยอดเยี่ยม และถ่ายภาพยอดเยี่ยม

 เพลงประกอบภาพยนตร์ 
 ฯลฯ - PART TIME MUSICIANS
# โรสิด
โรสิด (rosids) เป็นเคลดขนาดใหญ่ของพืชมีดอก ประกอบด้วย 70,000 สปีชีส์ ซึ่งมากกว่าหนึ่งในสี่ของพืชมีดอกทั้งหมดเคลดนี้แบ่งเป็น 16 - 20 อันดับ ขึ้นกับระบบการจัดจำแนก  อันดับเหล่านี้แบ่งเป็นวงศ์ได้ประมาณ 140 วงศ์ 

วิวัฒนาการชาติพันธุ์
นี่คือวิวัฒนาการชาติพันธุ์จากเว็บไซต์Angiosperm Phylogeny Group
# สโมสรฟุตบอลจังหวัดสมุทรสงคราม ในฤดูกาล 2556
การแข่งขันฟุตบอลของสโมสรฟุตบอลสมุทรสงคราม เอฟซี ปี พ.ศ. 2556

 ผู้เล่น 
 ชุดผู้เล่นไทยพรีเมียร์ลีก 

 สโมสร 
 เจ้าหน้าที่และผู้จัดการทีม 
 ตำแหน่ง  ชื่อ ผู้จัดการทีม   ชนะ อินทรโชติ หัวหน้าผู้ฝึกสอน   สมชาย ชวยบุญชุม
 อื่นๆ 
 ตำแหน่ง  ชื่อ ประธานสโมสร   สมชาย ตันประเสริฐ เลขานุการสโมสร   สเน่ห์ เข็มทอง สนาม สนามกีฬากลางจังหวัดสมุทรสงคราม (ความจุ:6,000 ที่นั่ง) สนามซ้อม 

 การแข่งขัน
# การขยายในคอร์เทกซ์
การขยายในคอร์เทกซ์"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ  magnification  ว่า "การขยาย"     เป็นคำชี้บอกว่า  นิวรอนกี่ตัวในคอร์เทกซ์สายตา
มีหน้าที่แปลผลเกี่ยวกับตัวกระตุ้นขนาดหนึ่ง โดยเป็นฟังก์ชั่นของตำแหน่งในลานสายตา 
คือ  ที่ตรงกลางลานสายตา  ซึ่งตรงกับตำแหน่งรอยบุ๋ม  (fovea)  ของจอตา
มีนิวรอนจำนวนมากที่แปลผลข้อมูลจากเขตเล็ก ๆ ในลานสายตา
แต่ถ้าเห็นตัวกระตุ้นเดียวกันในส่วนรอบนอกของลานสายตา  (คือห่างออกไปจากศูนย์กลาง)
จะมีนิวรอนน้อยกว่ามากที่แปลผลข้อมูล
การลดจำนวนนิวรอนแปลข้อมูลต่อเขตลานสายตาไปตามลำดับ  ที่เริ่มต้นจากรอยบุ๋มจอตา  (คือจากศูนย์กลางลานสายตา)  ไปสุดที่ส่วนรอบนอกเช่นนี้
เกิดขึ้นตามจุดต่าง ๆ ตามวิถีประสาทของระบบสายตา  เริ่มต้นตั้งแต่กระทั่งที่เรตินา

เพื่อการกำหนดจำนวน  เราปกติใช้  ตัวคูณการขยายในคอร์เทกซ์     ซึ่งมีหน่วยเป็นมิลลิเมตรของพื้นที่ในคอร์เทกซ์ต่อองศาของมุมการเห็น
ถ้ากำหนดหน่วยอย่างนี้  (คือตัวคูณสูงหมายถึงมีนิวรอนเป็นจำนวนมากที่ประมวลผลข้อมูลในเขตวงกลมกำหนดด้วยองศานั้น)  ตัวคูณการขยายในคอร์เทกซ์ที่รอยบุ๋มจอตากับเขตส่วนรอบนอก  
มีความแตกต่างประมาณ 100 เท่าในคอร์เทกซ์สายตาปฐมภูมิ  (V1) ในไพรเมต (Daniel and Whitteridge 1961)

การมีจำนวนนิวรอนที่ลดลงเพื่อประมวลผลสำหรับเขต ๆ หนึ่งของลานสายตา  ก็จะหมายถึงว่า นิวรอนแต่ละตัวต้องมีลานรับสัญญาณ  (receptive field)  ที่มีขนาดใหญ่ยิ่งขึ้น
และเนื่องจากว่านิวรอนแต่ละตัว  ต้องทำการประมวลผลต่อเขตลานสายตาที่ใหญ่ขึ้น
ความคมชัดในการเห็นจึงจะดีที่สุดตรงกลางลานสายตา  และแย่ที่สุดในส่วนรอบนอก

ในคอร์เทกซ์สายตาปฐมภูมิ  ตัวคูณการขยายในคอร์เทกซ์
เรียกอีกอย่างหนึ่งว่า  M scaling  (โดยที่ M หมายถึง "magnification การขยาย")
เขตสายตาต่าง ๆ ในเปลือกสมองมีการให้ความสำคัญที่รอยบุ๋มจอตาที่ต่างกัน
เขตที่มีหน้าที่วิเคราะห์รูปร่างและลักษณะผิว  (เช่นเขตสายตา V4) มักจะมีตัวคูณการขยายในคอร์เทกซ์ที่สูงในเขตรอบ ๆ รอยบุ๋มจอตา
และมีตัวคูณที่ต่ำในเขตรอบนอกลานสายตา
โดยเปรียบเทียบกันแล้ว  เขตสายตาอื่น ๆ ในคอร์เทกซ์  มีตัวคูณที่ค่อย ๆ ลดลง   จากที่รอยบุ๋มจอตาไปสุดที่ส่วนรอบนอกของลานสายตา  (เช่นเขต dorsomedial area หรือที่เรียกว่า  V6)
# สัจนิยมโดยตรงและสัจนิยมโดยอ้อม
คำถามว่า ระหว่าง สัจนิยมโดยตรง"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ realism ว่า "สัจนิยม" และของ Naive realism ว่า "สัจนิยมสามัญ"
(หรือ naive realism) หรือว่า สัจนิยมโดยอ้อม (หรือ representational realism) ความคิดหรือหลักปรัชญาประเภทไหนตรงกับความเป็นจริงในโลก
เป็นคำถามที่เกิดขึ้นในปรัชญาสัญชาน (philosophy of perception) หรือจิตปรัชญา (philosophy of mind)
จากข้อโต้แย้งกันในเรื่องธรรมชาติของประสบการณ์ความรู้สึก (conscious experience) Lehar, Steve. (2000) . The Function of Conscious Experience: An Analogical Paradigm of Perception and Behavior, Consciousness and Cognition  .Lehar, Steve. (2000) . Naive Realism in Contemporary Philosophy , The Function of Conscious Experience  .
เป็นปัญหาเกี่ยวกับญาณวิทยาว่า โลกที่เรารับรู้นั้นเป็นตัวโลกเองจริง ๆ (คือสิ่งที่เรารับรู้เป็นจริงอย่างนั้นเลย)
หรือว่า เป็นเพียงแต่แบบภายใน (หรือแบบจำลอง) ที่สร้างขึ้นโดยกระบวนการประสาทในสมอง (คือสิ่งที่เรารับรู้เป็นเพียงแต่แบบจำลองของความจริงที่ระบบประสาทสร้างขึ้น)

 สัจนิยมสามัญ 
สัจนิยมสามัญ  เป็นสัจนิยมโดยตรง ที่มีความคิดตรงข้ามกับสัจนิยมอาศัยตัวแทน (representative realism) ที่เป็นสัจนิยมโดยอ้อมLehar, Steve. Representationalism
หลักสัจนิยมอาศัยตัวแทนเสนอประเด็นทางปรัชญาว่า ประสบการณ์ความรู้สึกเกี่ยวกับโลกในใจของเรา ไม่ได้เป็นลักษณะจริง ๆ ของโลก
แต่เป็นลักษณะของตัวแทนภายใน เป็นความเป็นจริงเสมือน (Virtual reality) เป็นก๊อปปี้ เป็นแบบของโลก

 สัจนิยมโดยอ้อม 
สัจนิยมโดยอ้อม โดยกว้าง ๆ แล้ว ก็เหมือนกับทฤษฎีการรับรู้ (หรือสัญชาน) ที่ยอมรับกันในวิทยาศาสตร์ธรรมชาติ
ที่แสดงว่า เราไม่รู้และไม่สามารถที่จะรู้โลกภายนอก ๆ อย่างที่มันเป็นจริง ๆ
แต่สามารถเพียงแค่รู้ไอเดีย (รอยประทับทางใจ หรือชื่อ) และความเข้าใจ (คือการทำความเข้าใจโดยใช้ข้อมูลที่มีอยู่) ของเราที่เกี่ยวกับโลกเท่านั้นเช่น การได้ยินเป็นความสามารถในการรับรู้ (คือการสร้างรอยประทับใจ สร้างไอเดียเกี่ยวกับ) เสียงโดยการตรวจจับความสั่นสะเทือนทางอากาศ
เราไม่สามารถรับรู้คลื่นเสียงที่เกิดจากการพูดได้โดยตรง
แต่เราสามารถ "ได้ยิน" แปลความหมาย และเข้าใจภาษาพูดได้
เพราะสมองของเราเปลี่ยนข้อมูลเกี่ยวกับคลื่นเสียงที่เป็นลักษณะทางกายภาพ
ไปเป็นไอเดีย (คือแบบตัวแทนในใจของคลื่นเสียง) 

 คำอธิบาย 
การรู้โดยตัวแทนเป็นสมมุติฐานที่สำคัญในทฤษฎี Cognitivism ของจิตวิทยา
คือนักสัจนิยมโดยตัวแทนย่อมปฏิเสธว่า "ความรู้โดยตรง"
เป็นแบบความคิดที่ไม่ขัดแย้งกันในตัว
เนื่องจากว่า ความรู้จะมีได้ก็ต้องอาศัยกระบวนการอย่างอื่นเท่านั้น
คือความรู้เกี่ยวกับโลกของเรา ความจริงแล้วเป็นการแปลความหมายทางประสาทสัมผัส
เป็นข้อมูลที่สืบมาจาก (แต่ไม่ใช่) โลกภายนอกที่มีอยู่จริง ๆ
ทฤษฎีนัยตรงกันข้ามว่า เราสามารถรับรู้โลกภายนอกที่ไม่มีการจำกัดจากอวัยวะรับรู้ความรู้สึกของเรา และไม่มีการแปลการสื่อความหมาย
ย่อมปรากฏว่าไม่คล้องจองกับเหตุการณ์ในชีวิตประจำวันที่สามารถสังเกตเห็นได้
# คณะคามิลเลียน
คณะผู้รับใช้ผู้ป่วยนักบุญคามิลโล , มูลนิธิคณะนักบุญคามิลโลแห่งประเทศไทย, เรียกข้อมูลวันที่ 20 มีนาคม พ.ศ. 2557  หรือคณะนักบุญคามิลโล (Order of St. Camillus) หรือที่รู้จักในนามคณะคามิลเลียน (Camillians) เป็นคณะนักบวชคาทอลิกที่นักบุญกามิลโล เด เลลลิส ก่อตั้งขึ้น เน้นพันธกิจด้านการพยาบาลผู้ป่วย

 ประวัติ 
ระหว่างที่กามิลโลรักษาอาการบาดเจ็บข้อเท้าอยู่ที่โรงพยาบาลซันจาโกโม ท่านตระหนักถึงความสำคัญของการพยาบาลผู้ป่วยยากไร้ ประกอบกับความประทับใจในความเมตตาของนักบุญฟีลิปโป เนรีประวัตินักบุญตลอดปี เดือนกรกฎาคม : นักบุญคามิลโล เดอ เลลลิส , เขตมิสซังกรุงเทพฯ, เรียกข้อมูลวันที่ 20 มีนาคม พ.ศ. 2557ที่อุทิศตนช่วยเหลือผู้ตกทุกข์ได้ยาก กามิลโลจึงตั้งใจอุทิศตนทำงานช่วยเหลือผู้ป่วยโดยเฉพาะ ตอนแรกท่านทำงานอยู่ที่โรงพยาบาลแห่งเดิมจนขึ้นมาเป็นผู้อำนวยการโรงพยาบาล ต่อมาท่านเห็นว่าไม่สามารถทำงานได้เต็มที่ จึงแยกออกมาตั้งคณะขึ้นเอง

ในปี ค.ศ. 1584 ท่านได้รับศีลอนุกรมเป็นบาทหลวง และร่วมกับสหายอีกสองคนตั้งเป็นคณะผู้รับใช้ผู้ป่วย เน้นทำงานช่วยเหลือดูแลผู้ป่วยยากไร้ตามสถานที่ต่าง ๆ โดยเริ่มจากโรงพยาบาลพระจิตที่กรุงโรมในปี ค.ศ. 1585 ต่อมาขยายงานไปดูแลผู้ป่วยที่เนเปิลส์ด้วยตั้งแต่ปี ค.ศ. 1588St. Camillus de Lellis, Catholic Online, เรียกข้อมูลวันที่ 20 มีนาคม พ.ศ. 2557 ต่อมาในปี ค.ศ. 1591 คณะนักบวชของท่านจึงได้รับการรับรองอย่างเป็นทางการจากสมเด็จพระสันตะปาปาเกรกอรีที่ 14

 ในประเทศไทย 
นักบวชคณะคามิลเลียนมาถึงประเทศไทยครั้งแรก 3 คน เมื่อวันที่ 21 มกราคม ค.ศ. 1952คณะคามิลเลียน , หอจดหมายเหตุ มิสซังโรมันคาทอลิกกรุงเทพฯ, เรียกข้อมูลวันที่ 22 มีนาคม พ.ศ. 2557  แล้วเริ่มปฏิบัติหน้าที่ในเขตมิสซังราชบุรี โดยได้รับมอบสถานพยาบาลขนาดเล็กของหลวงสิทธิเทพการ (กิมเลี้ยง วังตาล) มาปรับเป็นบ้านพักนักบวชของคณะในชื่อบ้านนักบุญยอแซฟ และเปิดเป็นโรงพยาบาลซานคามิลโลเมื่อวันที่ 8 สิงหาคม ค.ศ. 1953 

ปัจจุบัน กิจการของมูลนิธิคณะนักบุญคามิลโลแห่งประเทศไทยมีดังนี้
 โรงพยาบาลซานคามิลโล อำเภอบ้านโป่ง จังหวัดราชบุรี
 โรงพยาบาลคามิลเลียน กรุงเทพมหานคร
 คามิลเลียน โซเชียล เซนเตอร์ จังหวัดปราจีนบุรี
 คามิลเลียน โซเชียล เซนเตอร์ จังหวัดนครปฐม
 ศูนย์อบรมเยาวชนคามิลเลียน จังหวัดชลบุรี
 คามิลเลียน โซเชียล เซนเตอร์ จังหวัดระยอง
 คามิลเลียน โซเชียล เซนเตอร์ จังหวัดจันทบุรี
 คามิลเลียน โซเชียล เซนเตอร์ จังหวัดเชียงราย
 คามิลเลียน บ้านเพื่อคนพิการ กรุงเทพมหานคร
 คามิลเลียน โซเชียล เซนเตอร์ จังหวัดพังงา
บ้านผู้สูงอายุคามิลเลียน พัฒนาการ กรุงเทพมหานคร
 บ้านผู้สูงอายุราชสีมา จังหวัดนครราชสีมา
# เทศบาลตำบลโคกสวาย (จังหวัดนครราชสีมา)
เทศบาลตำบลโคกสวาย เป็นเทศบาลแห่งหนึ่งใน อำเภอโนนไทย จังหวัดนครราชสีมา

 ที่ตั้งและอาณาเขต 
เทศบาลตำบลโคกสวาย ตั้งอยู่ห่างจากจังหวัดนครราชสีมาไปตามถนนสุรนารายณ์ (ทางหลวงแผ่นดินหมายเลข 205) 39 กิโลเมตร และห่างจากอำเภอโนนไทย 9 กิโลเมตร มีอาณาเขตติดต่อดังนี้

 ทิศเหนือ ติดต่อกับ ตำบลพังเทียม อำเภอพระทองคำ และตำบลสายออ อำเภอโนนไทย จังหวัดนครราชสีมา
 ทิศตะวันออก ติดต่อกับ ตำบลพังเทียม อำเภอพระทองคำ จังหวัดนครราชสีมา
 ทิศใต้ ติดต่อกับ ตำบลโนนไทย อำเภอโนนไทย จังหวัดนครราชสีมา
 ทิศตะวันตก ติดต่อกับ ตำบลสายออ อำเภอโนนไทย จังหวัดนครราชสีมา

 ชุมชน 
เทศบาลตำบลโคกสวาย แบ่งเขตการปกครองออกเป็น 7 หมู่บ้าน 8 ชุมชน ดังนี้
 หมู่ที่ 1 ชุมชนบ้านสายออ (อยู่ในเขตเทศบาลบางส่วน)
 หมู่ที่ 3 ชุมชนบ้านบุ 
 หมู่ที่ 4 ชุมชนบ้านโคกพัฒนา 1 และ ชุมชนบ้านโคกพัฒนา 2 
 หมู่ที่ 5 ชุมชนบ้านสวาย
 หมู่ที่ 8 ชุมชนบ้านม่วง 
 หมู่ที่ 9 ชุมชนบ้านสระตอง 
 หมู่ที่ 10 ชุมชนบ้านห้วย 

 ประชากร 
จำนวนประชากร ณ กุมภาพันธ์ 2553
จำนวนทั้งสิ้น 5,473 คน เป็นชาย 2,717 คน เป็นหญิง 2,756 คน
# ACC
ACC เป็นอักษรย่อ ที่อาจจะหมายถึง
 Anterior cingulate cortex หมายถึงส่วนหน้าของเปลือกสมองส่วน cingulate cortex ซึ่งมีรูปคล้ายกับ "คอเสื้อ" ที่ล้อมส่วนหน้าของใยประสาทเชื่อมซีกสมองที่เรียกว่า corpus callosum

 ภาวะไม่สร้าง corpus callosum (Agenesis of the corpus callosum) เป็นความผิดปกติแต่กำเนิดที่ร่างกายไม่สร้าง corpus callosum โดยบางส่วนหรือโดยสิ้นเชิง
 โรงเรียนอัสสัมชัญพาณิชยการ (Assumption Commercial College) เป็น ร.ร. ในเครือมูลนิธิเซนต์คาเบรียลอยู่ที่เซนต์หลุยส์ซอย 2 เขตสาทร กรุงเทพมหานคร
# เทศบาลตำบลโนนสูง
เทศบาลตำบลโนนสูง อาจหมายถึง
 เทศบาลตำบลโนนสูง อำเภอโนนสูง จังหวัดนครราชสีมา
 เทศบาลตำบลโนนสูง อำเภอขุนหาญ จังหวัดศรีสะเกษ
 เทศบาลตำบลโนนสูง อำเภอยางตลาด จังหวัดกาฬสินธุ์

โนนสูง
# เทศบาลตำบลกุดจิก
เทศบาลตำบลกุดจิก อาจหมายถึง
 เทศบาลตำบลกุดจิก อำเภอสูงเนิน จังหวัดนครราชสีมา
 เทศบาลตำบลกุดจิก อำเภอท่าคันโท จังหวัดกาฬสินธุ์

กุดจิก
# ปลาเป้า
ปลาเป้า  เป็นสกุลของปลาปักเป้าสกุลหนึ่ง ในวงศ์ปลาปักเป้าฟันสี่ซี่ (Tetraodontidae) 

ใช้ชื่อสกุลว่า Pao (/เป้า/) ซึ่งหมายถึง "ถุง" หรือ "กระเป๋า" ในภาษาไทยหรือภาษาลาว โดยทั่วไปแล้วหมายถึง "ปลาปักเป้า" ทั้งในภาษาไทยและภาษาลาว ("เป้า" เป็นคำที่ใช้เรียก ปลาปักเป้าในภาษาอีสาน) โดยปลาปักเป้าในสกุลนี้ เป็นปลาปักเป้าขนาดเล็กอาศัยอยู่ในน้ำจืดหรือน้ำกร่อยในบางชนิด พบมากในแหล่งน้ำต่าง ๆ โดยเฉพาะในภาคอีสานของไทยและลาว

ในช่วงฤดูวางไข่ ปลาจะดุร้ายก้าวร้าวมากเป็นพิเศษ เนื่องจากหวงแหนไข่ จะกัดหรือทำร้ายผู้ที่บุกรุกถิ่นที่อยู่หรือถิ่นวางไข่ ไม่เว้นแม้กระทั่งมนุษย์ โดยปลาขนาด 20 เซนติเมตร จะกัดด้วยฟันอันแหลมคมเป็นแผลกว้างประมาณ 1 เซนติเมตร 

การจำแนก
มีทั้งสิ้น 13 ชนิด โดยแยกออกมาจากสกุล TetraodonKottelat, M. (2013): The Fishes of the Inland Waters of Southeast Asia: A Catalogue and Core Bibliography of the Fishes Known to Occur in Freshwaters, Mangroves and Estuaries.   The Raffles Bulletin of Zoology, 2013, Supplement No. 27: 1–663.

 Pao abei (Roberts, 1998) (ปลาปักเป้าจุดส้ม, ปลาปักเป้าจุดแดง)
 Pao baileyi (Sontirat, 1989) (ปลาปักเป้าขน)
 Pao bergii (Popta, 1905)
 Pao brevirostris (Benl, 1957) (ปลาปักเป้าบึง, ปลาปักเป้าดำแม่น้ำโขง)
 Pao cambodgiensis (Chabanaud, 1923) (ปลาปักเป้าปากยาว, ปลาปักเป้าปากขวด)
 Pao cochinchinensis (Steindachner, 1866) (ปลาปักเป้าดำ)
 Pao fangi (Pellegrin & Chevey, 1940) 
 Pao hilgendorfii (Popta, 1905)
 Pao leiurus (Bleeker, 1850) (ปลาปักเป้าน้ำจืด)
 Pao ocellaris (Klausewitz, 1957)
 Pao palembangensis (Bleeker, 1852) (ปลาปักเป้าท้องตาข่าย)
 Pao suvattii (Sontirat, 1989) (ปลาปักเป้าควาย, ปลาปักเป้าสุวัตถิ)
 Pao turgidus (Kottelat, 2000)
# ไทรนาครอมีรัม
ไทรนาครอมีรัม(trinacromerum) เป็นสัตว์เลื้อยคลานทะเลในกลุ่มเพลซิโอซอร์ขนาดเล็ก
# สุทธิพงศ์ ทัดพิทักษ์กุล
สุทธิพงศ์ ทัดพิทักษ์กุล เกิดเมื่อวันที่ 27 พฤศจิกายน พ.ศ. 2507 ที่โรงพยาบาลศิริราช มีชื่อเล่นว่า ฮาร์ท เรียนชั้นประถมที่โรงเรียนเซนต์จอห์น เรียนระดับมัธยมที่ประเทศสหรัฐอเมริกา จบระดับปริญญาตรีด้าน เศรษฐศาสตร์ที่ UCLA และปริญญาโทจาก University of Southern California ในสาขาเศรษฐศาสตร์เช่นกัน ในปี พ.ศ. 2561 เขาเปิดเผยว่าเขามีภรรยา 3 คน และลูก 7 คนฮาร์ท เบิร์ดกะฮาร์ท ทำคนฮือฮา เปิดบ้านหลังโตพร้อมลูก 7 เมีย 3 (คลิป)

 งานการเมือง 
สุทธิพงศ์ได้เข้าร่วมเป็นกรรมการบริหาร พรรคประชากรไทย ในยุคที่นาย สมัคร สุนทรเวช เป็นหัวหน้าพรรคเมื่อวันที่ 14 กุมภาพันธ์ พ.ศ. 2540 ในลำดับที่ 57  ประกาศสำนักนายทะเบียนพรรคการเมือง เรื่อง พรรคประชากรไทยเปลี่ยนแปลงคณะกรรมการบริหารพรรค แต่พ้นจากตำแหน่งกรรมการบริหารพรรคพร้อมกับนาย มนตรี สุวรรณน้อย เมื่อวันที่ 29 ธันวาคม พ.ศ. 2540  ประกาศนายทะเบียนพรรคการเมือง เรื่อง พรรคประชากรไทยเปลี่ยนแปลงกรรมการบริหารพรรค 

ผลงาน
ดูบทความหลักที่ เบิร์ดกะฮาร์ท

ฮาร์ทเคยเป็นผู้ประกาศข่าวของทาง ไทยทีวีสีช่อง 9 อ.ส.ม.ท. ในช่วงปี 2534 - 2537 ในช่วงของรายการ Morning News ข่าวเช้าภาคภาษาอังกฤษ สถานีโทรทัศน์สีกองทัพบกช่อง 7 ในช่วงปี 2539 - 2540 ในช่วงของข่าวภาคค่ำ หลังจากนั้นก็ย้ายมาอยู่ช่อง 3 เป็นผู้ประกาศข่าวภาคค่ำ ชื่อ ระเบียงข่าว และ เก็บตก ร่วมกับ พรหมพร ยูวะเวส
และเคยเป็นพิธีกรรายการ สนามเป้าเล่าข่าว ของสถานีวิทยุโทรทัศน์กองทัพบก ราวๆปี 2552 - 2553

 ภาพยนตร์ 
 เด็กหอ (2549) แสดงเป็น คุณพ่อต้น
 มอนสเตอร์ ปะทะ เอเลี่ยน (2552) พากย์เสียง ดร.ด๊อกโรช 
 สยามสแควร์ (2560) แสดงเป็น ดร. มานพ
 Bangkok Breaking มหานครเมือง(ห)ลวง (2564) แสดงเป็น เฮียวัฒน์
 Frozen Hot Boys แก๊งหิมะเดือด (2568) แสดงเป็น พ่อครูชม

พิธีกร
 ชูรักชูรส ช่อง 3
 เกมอัจฉริยะ ช่อง 3
 HOW MUCH เท่าไหร่ ช่อง ไอทีวี
 หนังสือของพ่อ ช่อง 5
 กว่าจะเป็นดาว โมเดิร์นไนน์ทีวี
 SME ชี้ช่องรวย สถานีวิทยุโทรทัศน์แห่งประเทศไทย
 เป็นข่าว ช่อง 5
 Byrd Say Play Heart นาว 26
 เก๋าไม่แก่ ช่อง 5 (2560) คู่กับ มิณฑิตา วัฒนกุล
 ซูเปอร์แก๊ก ช่อง 7
 ห้องข่าวเช้านี้ ทีเอ็นเอ็น 24
 TNN Good Morning ทีเอ็นเอ็น 24
 เมืองไทยวาไรตี้
# ส้มสันดาน
ส้มสันดานหรือส้มข้าว   เป็นไม้เลื้อยในวงศ์ Vitidaceae ไม่มีเนื้อไม้ลำต้นเป็นสี่เหลี่ยม โดยมีปีกบางๆตามยาวของลำต้น และมีคราบขาวตามลำต้น ต้นอ่อนสีม่วงอมแดง แก่เป็นสีเขียวแล้วเป็นสีน้ำตาลอมเทา ใช้หนวดในการยึดพันกับต้นไม้อื่น ใบเดี่ยว ขอบใบหยักเป็นคลื่น ก้านใบเรียวเล็ก ดอกช่อแบบแยกแขนง ออกตามซอกใบ กลีบเลี้ยงสีม่วง กลีบดอกสีเหลืองแกมเขียวผลเดี่ยว กลม ผิวเกลี้ยงเป็นมันอมเขียว เมื่ออ่อนสีม่วงแดง แก่แล้วเป็นสีดำ มีเมล็ดเดียว 

ใบรับประทานได้ ใส่ในต้มส้ม มีรสเปรี้ยวเป็นเอกลักษณ์ เถาใช้ดองเหล้าดื่มแก้ปวดเมื่อย แก้ไอ
# หัสคุณ
หัสคุณ, สมุย หรือ หมุย  เป็นพืชในวงศ์ส้ม (Rutaceae) ต้นสีเขียว แก่แล้วเป็นสีน้ำตาลอมเทา แตกเป็นร่องตื้นตามยาว ใบประกอบแบบขนนกชั้นเดียว ผิวใบเรียบ จับดูแล้วรู้สึกเหนียว มีกลิ่นน้ำมันหอมระเหย ดอกช่อ ดอกบานเต็มที่กลีบม้วนไปด้านหลังเล็กน้อย กลีบดอกสีขาวแกมเหลือง ผลเดี่ยว ผิวเรียบ มีขนสั้นสีขาว ผิวมีน้ำมันจับอยู่ทั้งผล  เมื่ออ่อนสีเขียว แก่เป็นสีส้ม รากใช้ผสมกับรากปลาไหลเผือก ใช้เป็นยาแก้นิ่ว แก้หืด ขับพยาธิ 

ลักษณะทางพฤษศาสตร์
หัสคุณเป็นไม้พุ่มขนาดเล็กถึงขนาดกลาง   สูงประมาณ 3 เมตร เปลือกลำต้นสีเทาคล้ายต้นส้มโอ  

ใบ ประกอบแบบขนนก มีใบย่อย 8–12 คู่ ใบย่อยรูปรีหรือรูปหอกยาว 4–8 เซนติเมตร ลักษณะยอดและใบอ่อนคล้ายกับมะกอก ผิวใบเกลี้ยงเป็นมันวาว                                                                              
ดอก เป็นช่อตามปลายกิ่งขนาดเล็กประมาณ 1.5 เซนติเมตร สีเทาอ่อน 
ผล สุกสีชมพู รสหวานเล็กน้อย    

การขยายพันธุ์
ส่วนใหญ่จะขยายพันธุ์โดยการเพาะเมล็ด ปักชำ และตอนกิ่ง
# บาร์นสตาเบิล
บาร์นสตาเบิล  เป็นนครในบาร์นสตาเบิลเคาน์ตี รัฐแมสซาชูเซตส์ บาร์นสตาเบิลเป็นชุมชนที่ใหญ่ที่สุด ทั้งในพื้นที่บนบกและประชากรในเคปค้อด ตามการสำรวจสำมะโนประชากรสหรัฐอเมริกา ค.ศ. 2010 บาร์นสตาเบิลมีประชากร 45,193 คน เมืองนี้ประกอบด้วย 11 หมู่บ้าน (1 ในนั้นก็มีหมู่บ้านที่ชื่อบาร์นสตาเบิล) ภายในขอบเขตของเมือง หมู่บ้านที่ใหญ่ที่สุด คือ ไฮยานนิส บาร์นสตาเบิลยังชนะรางวัลออลอเมริกาซิตี้ประจำปี 2007
 ประวัติ 
บาร์นสตาเบิลตั้งชื่อตามเมืองบาร์นสตาเปิลในเดวอน อังกฤษ พื้นที่นี้ถูกสำรวจเป็นครั้งแรกโดยบาร์โธโลมิว กอสโนลด์ใน พ.ศ. 2145 บาร์นสตาเบิลเป็นหนึ่งในเมืองแรกๆของการตั้งถิ่นฐาน คนที่เข้ามาตั้งถิ่นฐานส่วนใหญ่เป็นชาวไร่ มีผู้นำโดยโจเซฟ ฮอล ผู้ค้นพบบาร์นสตาเบิล
 บุคคลที่มีชื่อเสียง 
 ทอมัส ฮินก์ลีย์ ผู้ว่าอานานิคมพลีมัธ
 จูดี การ์แลนด์ นักแสดงและนักร้อง
 จอห์น เอฟ. เคนเนดี ประธานาธิบดีสหรัฐอเมริกาคนที่ 35
 โจเซฟ พี. เคนเนดี ซีเนียร์ ทูตสหรัฐอเมริกาประจำสหราชอาณาจักรคนที่ 44
 โรเบิร์ต เอฟ. เคนเนดี อัยการสูงสุดของสหรัฐอเมริกาและสมาชิกวุฒิสภาจากรัฐนิวยอร์ก
 รายการอ้างอิง
# ปลาปักเป้าตาแดง
ปลาปักเป้าตาแดง  เป็นชื่อสกุลของปลาปักเป้าจำพวกหนึ่ง ในวงศ์ปลาปักเป้าฟันสี่ซี่ (Tetraodontidae) ใช้ชื่อสกุลว่า Carinotetraodon (/คา-ริ-โน-เต-ตรา-โอ-ดอน/; โดยคำว่า carina เป็นภาษาละตินหมายถึง "กระดูกงูเรือ" และtetraodon คือ สกุล Tetraodon ซึ่งเป็นสกุลที่มีจำนวนสมาชิกมากของปลาปักเป้าในวงศ์นี้ ที่เคยจัดให้อยู่ในสกุลเดียวกันมาก่อนTirant, G., 1885 - Excursions et reconnaissances v. 10: 91-198
Notes sur les poissons de la Basse-Cochinchine et du Cambodge.)

มีรูปร่างโดยรวม เป็นปลาขนาดเล็ก มีความยาวเต็มที่ไม่เกิน 4 นิ้ว ซึ่งนับว่าเล็กที่สุดในบรรดาปลาปักเป้าทั้งหมด มีรูปร่างคล้ายปลาปักเป้าในสกุล Tetraodon ซึ่งเคยอยู่ร่วมสกุลเดียวกันมาก่อน แต่ทว่ามีขนาดเล็กกวากันมาก ปลาปักเป้าในสกุลนี้มีจุดเด่น คือ มีดวงตาสีแดงคล้ายทับทิม ซึ่งสามารถกลิ้งกลอกไปมาได้  ตัวผู้และตัวเมียมีความแตกต่างระหว่างเพศอย่างเห็นได้ชัด โดยตัวผู้จะมีขนาดลำตัวที่ใหญ่กว่า ลำตัวโดยมากจะเป็นสีแดงหรือสีเทาอมแดง ขณะที่ตัวเมียมีขนาดเล็ก มีลำตัวสีเขียวมีลาดพาดตามลำตัว แต่สีพื้นของตัวผู้โดยปกติและเมื่อยังเล็กอยู่ก็เป็นสีเดียวกับตัวเมีย  และสามารถปรับเปลี่ยนสีตามอารมณ์และสภาพแวดล้อมได้ด้วย ในการผสมพันธุ์ตัวผู้จะเปลี่ยนสีให้เข้มและพองผิวหนังลำตัวจนกลายเป็นเหนียงบริเวณใต้คางและใต้ท้อง นิตยสารอควาเรี่ยมบิส Vol.1 issue 4 ฉบับเดือนตุลาคม 2010 คอลัมน์ เปิดกรุ...ปักเป้าน้ำจืด 

พบในน้ำกร่อยและน้ำจืด ในภูมิภาคเอเชียใต้จนถึงเอเชียตะวันออกเฉียงใต้ มีทั้งหมด 6 ชนิด ได้แก่Ebert, K. Aqualog: The Puffers of Fresh and Brackish Waters. ISBN 3-931702-60-X

Carinotetraodon borneensis 
Carinotetraodon imitator 
Carinotetraodon irrubesco 
Carinotetraodon lorteti – เป็นชนิดเดียวที่พบในประเทศไทย
Carinotetraodon salivator – อาจเป็นอีกชนิดที่พบได้ในประเทศไทย โดยพบได้ในแม่น้ำโกลกและแม่น้ำตาปี
Carinotetraodon travancorius 

นิยมเลี้ยงเป็นปลาสวยงาม โดยเฉพาะในชนิด C. travancorius ที่มีขนาดเล็กที่สุดในตู้ไม้น้ำเพื่อกำจัดหอย
# ลำปำ
ลำปำ อาจหมายถึง

 ตำบลลำปำ ในอำเภอเมือง จังหวัดพัทลุง
 ทะเลสาบสงขลา มีอีกชื่อเรียกหนึ่งว่า "ทะเลสาบลำปำ" โดยเฉพาะในส่วนจังหวัดพัทลุง
 ปลากระแห (Barbonymus schwanenfeldii) หรือ ปลาตะเพียนหางแดง ปลาน้ำจืดในวงศ์ปลาตะเพียน (Cyprinidae) มีอีกชื่อหนึ่งเรียกว่า "ปลาลำปำ" เพราะพบกระจายพันธุ์ชุกชุมในทะเลสาบลำปำ หรือทะเลสาบสงขลา
 ปลาตะเพียนทอง (Barbonymus altus) หรือ ปลาตะเพียนหางแดง ปลาน้ำจืดในวงศ์ปลาตะเพียน (Cyprinidae) มีอีกชื่อหนึ่งเรียกว่า "ปลาลำปำ" มีลักษณะคล้ายคลึงกับปลากระแหมาก